правителство може да преразглежда сумите или ставките по правило 3. Правителството е направило някои изменения, като последно ставките са преразгледани в Уведомление No 110/2015 — CUSTOMS (N.T.) от 16 ноември 2015 г. (19) и Уведомление No 131/2016 — CUSTOMS (N.T.) от 31 октомври 2016 г. (20). В резултат на това ставката, приложима за продукта, предмет на прегледа, по време на разследвания период в рамките на прегледа, е била 1,5 % от стойността франко борд (FOB) на изнасяните продукти.
 3.2.2. Допустимост
 (66)
 Допустими за участие в тази схема са всички производители износители или търговци износители.
 3.2.3. Практическо прилагане
 (67)
 Съгласно тази схема всяко дружество, което изнася допустими продукти, има право да получи сума в размер, съответстващ на определен процент от декларираната стойност франко борд на изнесения продукт. В правило 3, параграф 2 от Правилника за възстановяване на митата и централните акцизи се определя начинът на изчисляване на размера на субсидията:
 „(2)
 При определяне на сумата или ставката за възстановяването по силата на настоящото правило централното правителство следва да вземе под внимание:
 а)
 средното количество или средната стойност на всеки клас или описанието на материалите, от които обикновено се произвежда или изработва определен клас стоки в Индия;
 б)
 средното количество или средната стойност на внесените или акцизните материали, използвани за производството или изработването на определен клас стоки в Индия;
 в)
 средния размер на платените мита върху внесените или акцизните материали, използвани за производството на заготовки, компоненти и междинни продукти, влагани в производството на стоки;
 г)
 средния размер на платените мита върху отпадни материали от производствения процес и катализатори:
 Ако такива отпадни материали или катализатори се използват повторно в даден производствен процес или се продават, средният размер на митата върху повторно използваните или продадени отпадни материали или катализатори също следва бъде приспаднат;
 д)
 средния размер на платените мита върху внесените или акцизните материали, използвани за поместване или опаковане на изнесените стоки;
 е)
 всяка друга информация, която централното правителство счита за уместна или полезна за целта.“
 (68)
 С други думи правителството на Индия е определило подлежащата на възстановяване сума въз основа на средните за отрасъла стойности на съответните мита, платени върху вносните суровини, и на средния за отрасъла коефициент на потребление по данни на представителни — по преценката на правителството на Индия — производители на допустимите износни продукти. След това правителството на Индия изразява сумата, подлежаща на възстановяване, като процент от средната експортна стойност на допустимите изнасяни продукти.
 (69)
 Правителството на Индия използва този процент, за да изчисли размера на възстановяването на мита, на което имат право всички допустими износители. Ставката по тази схема се определя от правителството на Индия за всеки отделен продукт. Ставката за продукта, предмет на прегледа, по време на разследвания период в рамките на прегледа е била 1,5 %, както е посочено в съображение 65.
 (70)
 За да може да се възползва от тази схема, дружеството трябва да има износ. В момента на вписване на данните за пратката в митническия сървър се посочва, че износът се осъществява по DDS и размерът на субсидията по DDS се фиксира окончателно. След като